Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Na o Tseba Jehofa go Swana le Noa, Daniele le Jobo
Tšwela Pele o le Motho wa Moya!
GO TŠWA BOBOLOKELONG BJA RENA Dipolelo tša Phatlalatša di Ile tša Thuša go Tsebiša Batho ka Ditaba tše Dibotse Kua Ireland
Dihlatse tša Jehofa
Dilo tše di Lego Gona
Dikgatišo tše di Lego Gona
GO ŠOMA KA MASA GO FIHLA LETŠATŠI LE DIKELA
Ka 1963, go be go na le Dihlatse tša Jehofa tšeo e ka bago tše 160 kua Kyrgyzstan, tše dintši tša tšona di etšwa Jeremane, Ukraine le Russia. Gare ga bana babo rena ba, go be go na le Eduard Varter, yo a bego a thopilwe gomme a kolobeditšwe kua Jeremane ka 1924. Ka 1940, Manazi a be a mo rometše kampeng ya tlaišo, gomme ka morago ga mengwaga e sego kae, Makomanisi a USSR a ile a mo romela bokgobeng. Ka 1961, ngwanabo rena yo yo a botegago o ile a hudugela toropong ya Kant, yeo e lego kgauswi le motse wa gešo.
Mosadi wa ka Mairambubu o tšwa Naryn, e lego seleteng se sengwe sa Kyrgyzstan. Letšatšing le lengwe ka August 1974, o ile a etela ga moratho wa ka, gomme ra thoma go tsebana. Ke ile ka mo rata di sa tloga fase. Re ile ra nyalana lona letšatšing leo re kopanego ka lona.
O ile a re: “Ke kwele ditaba tše dibotse. Mosadi yo mongwe o mpoditše gore kgauswinyane batho ba ka se sa hwa. E bile o itše le diphoofolo tša naga di tlo phela le batho.” Eupša nna ke ile ka kwa eka taba ye ke nonwane. Ke moka ka re: “E re re mo emele re tle re kwe ditaba ka botlalo.”
Dilo tše dingwe tša mathomo tšeo re ithutilego tšona e be e le boporofeta bjo bo lego go Genesi 3:15. Boporofeta bjo bo tlo phethagatšwa ke Jesu ka ge e le Kgoši yeo e kgethilwego ke Modimo. Wo ke molaetša o bohlokwa woo motho yo mongwe le yo mongwe a swanetšego go o kwa! Ke ka baka leo re swanetšego go tsebiša batho ditaba tše dibotse tša Mmušo. (Mat. 24:14) Go se go ye kae, Beibele e ile ya thoma go fetoša maphelo a rena.
RE ILE RA SWARA DIBOKA LE GO KOLOBETŠWA LE GE RE BE RE BE THIBETŠWE
RE ILE RA HWETŠA SEBAKA SA GO OKETŠA TIRELO YA RENA
Ka 1989, ge ke be ke na le mosadi wa ka le bana ba rena ba seswai
Bana babo rena le dikgaetšedi bao ba ilego ba thoma modiro wo ka 1950 ba tlo makala ge ba ka bona diphetogo tše di lego gona. Re thomile go ipshina ka go ba le tokologo ya go bolela ditaba tše dibotse le go bokana gotee le bana babo rena re le ba bantši go tloga ka 1990.
Ka 1991, nna le mosadi wa ka re ile ra ya kopanong e kgolo la mathomothomo kua Alma-Ata, yeo e tsebjago e le Almaty, kua Kazakhstan. Le gona ka 1993 bana babo rena ba Kyrgyzstan ba ile ba swarela kopano ya selete Setediamong sa Spartak kua Bishkek ka lekga la mathomo. Bagoeledi ba ile ba fetša beke ka moka ba hlwekiša setediamo seo pele ga kopano. Molaodi wa setediamo seo o ile a thaba kudu moo a ilego a re dumelela go šomiša setediamo seo mahala.
Ka 1994 go ile gwa direga selo se sengwe se se thabišago kudu. Kgatišo ya rena ya mathomo e ile ya gatišwa ka leleme la Sekyrgyz. Ga bjale go na le sehlopha seo se fetolelago dikgatišo ka Sekyrgyz ofising ya lekala ya Bishkek. Ka 1998, modiro wa Dihlatse tša Jehofa o ile wa ngwadišwa semmušo kua Kyrgyzstan. Mokgatlo wa rena mo Kyrgyzstan o gotše kudu, gomme ga bjale go na le bagoeledi ba fetago 5 000. Lehono, re na le diphuthego tše 83 le dihlopha tše 25 tša se-China, Seisemane, Sekyrgyz, Serussia, Polelo ya Diatla ya Russia, Seturky, Seuighur le Seuzbek. Bana babo rena ba ka moka le dikgaetšedi bao ba tšwago ditšong tše di fapafapanego ba hlankela Jehofa ka botee. Jehofa ke yena a dirilego gore diphetogo tše di kgonege.
^ par. 21 E gatišitšwe ke Dihlatse tša Jehofa eupša gona bjale ga e sa gatišwa.
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG